VNG ฉลุย! ตั้งบ.ย่อย “วนชัย วู้ดสมิธ” ลุยธุรกิจค้าส่งครบวงจร
VNG ฉลุย! ตั้งบ.ย่อย "วนชัย วู้ดสมิธ" ทุนจดทะเบียน 1 ล้านบาท ลุยธุรกิจค้าส่งครบวงจร
26 ก.ย. 2560

บริษัท วนชัย กรุ๊ป จำกัด (มหาชน) หรือ VNG ระบุว่า ตามที่ที่ประชุมคณะกรรมการของบริษัทซึ่งได้ประชุมเมื่อวันที่ 10 สิงหาคม 2560 ได้อนุมัติให้จัดตั้ง บริษัท วนชัย วู้ดสมิธ จำกัด เพื่อเป็นบริษัทย่อยของบริษัท และมีวัตถุประสงค์ในการประกอบธุรกิจเป็นศูนย์รวมการจัดแสดงและประชาสัมพันธ์ผลิตภัณฑ์ของบริษัทในกลุ่มวนชัย การจัดจำหน่ายสินค้าในรูปแบบการค้าส่งครบวงจร
ขณะนี้ บริษัทได้ดำเนินการจดทะเบียนจัดตั้งบริษัท วนชัย วู้ดสมิธ จำกัด ซึ่งมีทุนจดทะเบียนจำนวน 1,000,000.00 บาท และบริษัทถือหุ้นจำนวน 99,997 หุ้น หรือคิดเป็นสัดส่วนร้อยละ 99.997 ของทุนจดทะเบียน ในราคา 10.00 บาทต่อหุ้น (ราคาพาร์) เป็นเงินรวม 999,970.00 บาท ต่อกรมพัฒนาธุรกิจการค้า กระทรวงพาณิชย์ เป็นที่เรียบร้อยแล้วเมื่อวันที่ 22 กันยายน 2560